b'\n_START_ARTICLE_\nNord (album)\n_START_SECTION_\nOzadje\n_START_PARAGRAPH_\nSkupina je julija 2002 nastopila na Rock Oto\xc4\x8dcu. Kmalu zatem se je iz javnosti in se konec leta posvetila snemanju novega studijskega albuma. Po \xc5\xa1estih mesecih medijskega premora je Siddharta maja 2001 izdala drugi album z naslovom Nord, ki so ga prodali v nakladi 30.000 izvodov. Producenta sta bila Peter Penko (znan po produkciji pri zasedbah Laibach ter Silence) in \xc5\xbdarko Pak (Big Foot Mama). Pri snemanju plo\xc5\xa1\xc4\x8de so sodelovalni tudi \xc5\xa1tevilni gostje, med drugimi basist Jani Hace in znani slovenski alpinist Toma\xc5\xbe Humar. \xc5\xa0e istega leta je Siddharta posnela svoj tretji videospot za pesem\xc2\xa0\xc2\xbbB mashina\xc2\xab, ki se je na lestvicah obdr\xc5\xbeala ve\xc4\x8d kot deset tednov._NEWLINE_Spomladi leta 2001 se je za\xc4\x8dela nova koncertna turneja. Siddharta je odigrala pribli\xc5\xbeno osemdeset koncertov. Septembra 2001 je zasedba posnela videospot za pesem\xc2\xa0\xc2\xbbSamo edini\xc2\xab. To je postal njihov \xc4\x8detrti videospot in je bil, prav tako kot\xc2\xa0\xc2\xbbB mashina\xc2\xab, posnet tudi v angle\xc5\xa1\xc4\x8dini. Prodaja albuma Nord se je po izidu spota dvignila kar za osemdeset odstotkov._NEWLINE_Novembra 2001 je skupina napolnila dvorano na Kodeljevem v Ljubljani in s tem razprodala svoj najve\xc4\x8dji koncert dotlej. V istem mesecu je bil posnet nov videospot, tokrat za skladbo\xc2\xa0\xc2\xbbKlinik\xc2\xab, ki sta ga re\xc5\xbeirala brata Hes._NEWLINE_Februarja 2002 je zaradi osebnih razlogov skupino zapustil basist Primo\xc5\xbe Majeri\xc4\x8d, ki \xc5\xbee od izida albuma ni intenzivno sodeloval. Namesto njega je vstopil Jani Hace, ki je sodeloval pri snemanju Norda.'